Ved vedtaket om å ønske Texas velkommen til USA den 19. februar 1845 fulgte forståelsen at Rio Grande var dens sør- og vestgrense, noe som uansett ikke var en omforent forståelse av Texas' grenser. Under meksikansk forvaltning hadde grensen mellom delstatene Texas og Coahuila fulgt elven Nueces, og etter meksikansk oppfatning hadde ikke Texas' uavhengighetserklæring rokket ved dette. Også i USA var kravet om Rio Grande-grensen omstrid; selv utenriksminister James Buchanan syntes dette var et tvilsomt krav.